Gǎlǎb Donev

Gǎlǎb Spasov Donev (bulgaaria keeles Гълъб Спасов Донев; sündinud 28. veebruaril 1967 Sofias) on Bulgaaria poliitik, aastatel 2022–2023 Bulgaaria peaminister. 

Gǎlǎb Donev lõpetas venekeelse Sofia 35. keskkooli. Magistrikraadi rahanduse alal omandas ta Sofias Riikliku ja Maailma Majanduse Ülikoolis ja magistrikraadi õigusteaduse alal Ruse Ülikoolis. 

Alates 2001. aastast töötas ta Bulgaaria Töö ja Sotsiaalpoliitika Ministeeriumis. 2001–2007 oli ta Töötingimuste ja Kriisihalduse Direktoraadi juhataja. 2007–2009 oli ta Tööinspektsiooni tegevdirektor. 2014–2016 oli ta Bulgaaria töö ja sotsiaalpoliitika aseminister. Ta oli Bulgaaria töö ja sotsiaalpoliitika minister 2017. aasta 27. jaanuarist kuni 4. maini ja teist korda 2021. aasta 21. maist kuni 13. detsembrini. 

2021. aasta maist kuni detsembrini oli ta ka Bulgaaria asepeaminister. Alates 22. jaanuarist 2022 oli ta sotsiaalpoliitika ja tervise sekretär.Bulgarian Politics: Who are the New Ministers in the Caretaker Government and When are Next Elections novinite.com, 1. august 2022 

Alates 2. augustist 2022 kuni 6. juunini 2023 oli Gǎlǎb Donev Bulgaaria peaminister.Countries Br-Bu. Bulgaria rulers.org

 Viited 

Kategooria:Bulgaaria peaministrid
Kategooria:Sündinud 1967